PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________

Prienų rajono savivaldybės tarybai

SPRENDIMO „DĖL KREIPIMOSI Į NACIONALINĖS ŽEMĖS TARNYBOS PRIE APLINKOS MINISTERIJOS PRIENŲ IR BIRŠTONO SKYRIŲ DĖL KITOS PASKIRTIES VALSTYBINĖS ŽEMĖS SKLYPO PERDAVIMO PRIENŲ RAJONO SAVIVALDYBEI VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO AIŠKINAMASIS RAŠTAS

Parengto sprendimo projekto tikslai ir uždaviniai:

Prašyti Nacionalinės žemės tarnybos prie Aplinkos ministerijos, kad perduotų Prienų rajono savivaldybei Nacionalinės žemės tarnybos prie Aplinkos ministerijos patikėjimo teise valdomą kitos paskirties žemės sklypą (nurodytą sprendimo projekte) valdyti, naudoti ir disponuoti juo patikėjimo teise, kadangi Lietuvos Respublikos kelių įstatymo 5 straipsnio 4 dalyje nurodyta, kad vietinės reikšmės kelių projektavimo, tiesimo, statybos, rekonstravimo, taisymo (remonto) ir priežiūros užsakovo funkcijas vykdo jų savininkai ir valdytojai.

Siūlomos teisinio reguliavimo nuostatos:

Pagal Lietuvos Respublikos vietos savivaldos įstatymo 15 straipsnio 2 dalies 20 punktą savivaldybės tarybos išimtinė kompetencija – sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.

Pagal Lietuvos Respublikos žemės įstatymo 7 straipsnio 2 dalies 1 punkto c papunktį valstybinės žemės sklypai gali būti perduodami savivaldybėms patikėjimo teise Vyriausybės nustatyta tvarka Nacionalinės žemės tarnybos vadovo sprendimu, suderintu su Lietuvos Respublikos aplinkos ministerija, gatvėms ir keliams eksploatuoti.

Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklių patvirtinimo“ patvirtintos Valstybinės žemės sklypų perdavimo valdyti, naudoti ir disponuoti jais patikėjimo teise savivaldybėms taisyklės.

Žemės sklypų naudojimo būdų turinį reglamentuoja Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 (Lietuvos Respublikos žemės ūkio ministro ir Lietuvos Respublikos aplinkos ministro 2013 m. gruodžio 11 d. įsakymo Nr. 3D-830/D1-920 redakcija) patvirtintas Žemės naudojimo būdų turinio aprašas (toliau – Aprašas).

Prienų rajono savivaldybės tarybos 2015 m. lapkričio 26 d. sprendimu Nr. T3-242 „Dėl Prienų rajono vietinės reikšmės viešųjų ir vidaus kelių schemos – specialiojo plano patvirtinimo“ patvirtinta Prienų rajono vietinės reikšmės viešųjų ir vidaus kelių schema – specialusis planas. Ašmintos seniūnijos sprendinių brėžinyje Paupio gatvė pažymėta Paupio g., Nr. 3306. (Prienų rajono savivaldybės tarybos 2018 m. gegužės 18 d. sprendimu Nr. T3-131 „Dėl Prienų rajono savivaldybės Ašmintos seniūnijos panaikinimo ir Išlaužo, Pakuonio, Prienų bei Balbieriškio seniūnijų ribų pakeitimo“ Ašmintos seniūnija panaikinta).

Laukiami rezultatai:

Perėmus sprendimo projekte nurodytą valstybinės žemės sklypą valdyti, naudoti ir disponuoti juo patikėjimo teise, būtų paprasčiau vykdyti gatvės rekonstravimo, taisymo (remonto) ir priežiūros funkciją.

Kiti sprendimui priimti reikalingi pagrindimai, skaičiavimai ar paaiškinimai:

Kelias (Paupio gatvė, kelio Nr. 3306, unikalus Nr. 4400-5957-1365) 2022 m. gegužės 12 d. perdavimo–priėmimo aktu Nr. 5-43 perduotas Prienų rajono savivaldybei valdyti nuosavybės teise, todėl, norint vykdyti šios gatvės rekonstravimo, taisymo (remonto) ir priežiūros darbus, reikėtų kreiptis į Nacionalinės žemės tarnybos prie Žemės ūkio ministerijos Prienų ir Birštono skyrių, kaip valstybinės žemės savininką ar valdytoją, dėl sutikimo vykdyti išvardintus darbus. Perėmę žemės sklypą valdyti patikėjimo teise, taptume žemės valdytojais ir galėtume be tarpininkų vykdyti gatvės rekonstravimo, taisymo (remonto) ir priežiūros darbus.

Lėšų poreikis (jeigu sprendimui įgyvendinti reikalingos lėšos):

Lėšos nėra reikalingos.

Lyginamasis variantas:

Nepridedamas.

Skyriaus vedėja	Dalia Joneliūnienė

Aušra Žiurauskaitė, tel. (8 319) 61 127, el. p. ausra.ziurauskaite@prienai.lt